**REPUBLIKA HRVATSKA**

**BJELOVARSKO-BILOGORSKA ŽUPANIJA**

**OPĆINA ROVIŠĆE**

Matični broj: 02551870 Šifra djelatnosti: 8411

OIB: 02335455291

Rovišće, 10. listopada 2022. Broj IBANA: HR6624020061837500007

**BILJEŠKE UZ FINANCIJSKA IZVJEŠĆA ZA RAZDOBLJE OD 1. SIJEČNJA DO 30. RUJNA 2022. GODINE**

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

**Šifra 6142 –** Porez na potrošnju je u odnosu na prethodnu godinu ostvaren u većem iznosu za 294%. Zbog smirenja situacije oko Covid krize, znatno je veći prihod od poreza na potrošnju alkoholnih i bezalkoholnih pića od ugostiteljskih objekata na području općine.

**Šifra 6332 –** Kapitalne pomoći su ostvarene u iznosu od 1.643.681,68 kn, iznos od 996.778,15 kn se odnosi na sufinanciranje sufinanciranja za izgradnju Kulturnog centra Rovišće od Ministarstva regionalnog razvoja, 477.000,00 kn za iz Ministarstva turizma i sporta za sufinanciranje rekonstrucije i izgradnje sportskog igrališta u Rovišću te 169.903,53 kn za sufinanciranje izgradnje nogostupa.

**Šifra 6381** – Tekuće pomoći temeljem prijenosa EU sredstava – sredstva ostvarena kroz projekt Bilogorski puteljak svjetlosti za plaću kontrolora na projektu na području Općine Rovišće koji provodi Lokalna akcijska grupa Sjeverna Bilogora.

**Šifra 6382 –** kapitalne pomoći temeljem prijenosa EU sredstava – isplaćena je 2.rata za projekt izgradnje i opremanja Kulturnog centra Rovišće

**Šifra 6422** – prihodi od zakupa i iznajmljivanja imovine su manji u odnosu na prethodnu godinu jer zgrada dječjeg vrtića više nije u najmu, budući da je Dječji vrtić Palčica postao proračunski korisnik od 01.01.2022. godine.

**Šifra 6429** – Prihodi od nefinancijske imovine se svake godine smanjuju jer se predmeti ozakonjenja nezakonito izgrađenih zgrada polako privode kraju, a shodno tome se i smanjuju prihodi na ovoj poziciji. Nenaplaćenih predmeti su dani u postupke prisilne naplate, pa se ipak očekuje do kraja godine blagi porast naplate u odnosu na prethodnih nekoliko godina.

**Šifra 6512 i 6532** – Županijske, gradske i općinske pristojbe i naknade i komunalne naknade – na ovim pozicijama se knjiže prihodi od grobnih naknada i komunalne naknade. Zaduženja i uplatnice su prethodne dvije godine zbog Covid krize, odlukom Općinskog vijeća, slane kasnije,a ove godine se zaduženje i slanje uplatnica odradilo kao što to stoji u odlukama vezanim za naplatu ovih naknada. Zbog toga je i ostvarenje znatno veće u odnosu na isto razdoblje prethodne godine.

**Šifra 6514** – iznos od 10.849,00 kn se odnosi na odštetu koju smo ostvarili temeljem police osiguranje imovine, a zbog štete koju je prouzrokovao udar groma.

**Šifra 6526** – ostvarenje je znatno manje u odnosu na isto razdoblje prethodne godine zbog toga što je u prethodnoj godini Općina Rovišće dobila spor sa Hrvatskim Telekomom koji je isplatio zaostale naknade za pravo služnosti za telefonske kablove postavljene na zemljištu u vlasništvu Općine Rovišće

**Šifra 6531** – komunalni doprinosi – znatno veće ostvarenje u ovoj godini je zbog toga što su se riješili predmeti iz prethodnih godina koji su bili na čekanju zbog pomanjkanja kadrova.

**Šifra 6632** – Općina Rovišće je ostvarila kapitalnu donaciju u vidu da joj je fizička osoba poklonila zemljište u vrijednosti 1.500,00 kn

**Šifra 3111 –** Plaće su znatno manje u odnosu na isto razdoblje prethodne godine jer je prošle godine završio projekt ZAŽELI Da-želim posao kroz koji je bilo zaposleno 11 više osoba. Isto objašnjenje se odnosi i na šifru 313

**Šifra 3223** – Energija – povećanje cijene energenata na tržištu je dovelo do povećanja troškova u odnosu na prethodnu godinu

**Šifra 3224** – povećanje u odnosu na prethodnu godinu se odnosi na održavanje i popravak službenog automobila, za što je i temeljem kasko osiguranja ostvaren povrat sredstava

**Šifra 3225** – rashodi za nabavu sitnog inventara su ostvareni u znatno većem iznosu zbog toga što je u upotrebu stavljen Centar kulture Predavac (ishođena je uporabna dozvola) zbog čega je bilo potrebno ga opremiti sa svim potrebnim sitnim inventarom kako bi bio u potpunosti funkcionalan.

**Šifra 3237 –** intelektualne i osobne usluge – se odnose na projektiranja novih projektnih zadataka, geodetsko – katastarske usluge za navedena projektiranja i drugo, usluge odvjetnika, ugovori o djelu za pisanje projektnih prijedloga, stručni nadzori, konzultanti na provedbi EU projekata i ostalo

**Šifra 3291 –** Naknade za rad predstavničkih i izvršnih tijela- u ovom izvještajnom razdoblju nisu ostvarene jer još nisu isplaćivane naknade općinskim vijećnicima, niti su se provodili ikakvi izbori da bi bilo isplata za odbore i povjerenstva

**Šifra 3293** – troškovi reprezentacije su se povećali u odnosu na isto razdoblje prethodne godine jer je nakon 3 godine održana svečana proslava Dana Općine na način na koji se to radilo prije Covid krize jer je znatno ublažavanje mjera dopuštalo takvu proslavu ove godine, shodno tome i rashodi iskazani na **šifri 3299** su uvećani u odnosu na prethodne godine jer su povećani rashodi koje iziskuje protokol na takvi svečanostima.

**Šifra 3433 –** zatezne kamate – Hvatske vode su obračunale zatezne kamate za zakašnjeli transfer sredstava ubranih od naknade za uređenje voda na njihov račun

**Šifra 3672** – prijenosi proračunskim korisnicima su ostvareni u iznosu 733.850,00 kn. U prethodnim godinama ovih rashoda nije bilo jer Općina nije imala proračunske korisnike, a od 01.01.2022. ima Dječji vrtić „Palčica“ kao proračunskog korisnika

**Šifra 3722** – naknada građanima i kućanstvima u naravi – općina sufinancira cijenu boravka u vrtićima za djecu sa svog područja a koja pohađaju vrtiće u drugim jedinicama lokalne samouprave. Zbog popunjenja kapaciteta dječjeg vrtića, pojedini roditelji svoju djecu vode u vrtiće van Općine Rovišće i njima se sufinancira 56% cijene. Također Općina Rovišće sufinancira cijenu prijevozničkih karata srednjoškolcima u iznosu 5% cijene.

**Šifra 3822** – Kapitalne donacije u iznosu 1.087.021,28 se odnose na zatvaranje financijske konstrukcije izgradnje zgrade vatrogasnog doma DVD-u Rovišće koji je financiran kroz mjeru 7.4.1. Javnom nabavom je ugovorena veća cijena od procijenjene, vantroškovnički radovi i minimalna penalizacija su doveli do toga je Općina kao partner u projektu pomogla sa zatvaranjem ove financijske konstrukcije budući da je DVD Rovišće neprofitna organizacija te nema sredstava za podmiriti razliku nakon provedbe projekta.

**Šifra 4214 –** rashodi se odnose na izgradnju nogostupa Rovišće – Kraljevac te u Žabjaku

**Šifra 4221** – uredski namještaj – opremanje sportskih objekata u vlasništvu općine te centra kulture Predavac

**Šifra 4223** – ugradnja klimatizacije u društvenom domu Rovišće

**Šifra 4227** – uređaji, strojevi i oprema – oprema za CK Predavac

**Šifra 4262** – ulaganje u računalne programe – nabava računalnog programa za vođenje financija za dječji vrtić

**BILJEŠKE UZ IZVJEŠTAJ OBVEZE**

Većim dijelom se odnose na rashode vezane za uredski materijal jer dobavljač nije potpisao kompenzaciju. Budući da ima dug za zakup poslovnog prostora, a Općina uzima uredski materijal u istoj knjižari i papirnici, predložena je kompenzacija koju nije potpisao. U narednom razdoblju će Općina podmiriti svoje obveze, a u svrhu naplate potraživanja za zakup poslovnog prostora pokrenuti postupak prisilne naplate. Isto tako za jedan dio obveza ne postoji odobrenje za podmirivanje sukladno propisanoj Proceduri. Utvrđeno je i da ima dvostrukih zaduženja u prethodnim godinama koja će se u narednom razdoblju ispraviti.

Kroz naknadu za zadržavanje nezakonito izgrađenih zgrada Općina mora iskazati potraživanje za puni iznos naknade ali i obvezu za onaj dio sredstava koji se raspoređuju u državni i županijski proračun. Kako neki obveznici nisu podmirili ovu naknadu, obveza stoji iskazana u knjigama. Sklopljen je ugovor s vanjskim suradnikom koji će provoditi postupke naplate potraživanja u ime Općine Rovišće, a među njima su i potraživanja za naknadu za zadržavanje nezakonito izgrađenih zgrada u prostoru. Sukladno tome očekujemo i smanjenje ovih obveza.

*Sastavila :*

Viša stručna suradnica

za financije i računovodstvo

Sanja Horvat

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NAČELNIK**

**OPĆINA ROVIŠĆE**

Slavko Prišćan

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_